Föstudaginn 13. desember gerðum við okkur í Rimaskóla glaðan dag og hittumst allir nemendur og kennarar á sal . Í nemendahópi okkar eru margir nemendur sem leggja mikið á sig í sinni íþrótt , tómstundum , tónlist og í skóla . Við ákváðum að hrósa þessum nemendum sem hafa náð góðum árangri á þessari haustönn . Þessir nemendur eru flottar fyrirmyndir og eru hluti af því að skapa góðan skólabrag . Síðan kölluðum við upp 47 nemendur sem við heiðruðum með viðurkenningarskjali . Jafnframt studdi Egilshöll okkur veglega en við fengum gjafakort frá Sambíóum , Skautasvellinu og Keiluhöllinni . Þetta voru höfðinglegar gjafir og svo bætti skólinn við því sem á vantaði . Nemendur drógu svo happdrættisvinning og fengu glaðning .